CELEX: 31971R0802
Language: el
Date: 1971-04-19 00:00:00
Title: Κανονισμός (ΕΟΚ) αριθ. 802/71 της Επιτροπής της 19ης Απριλίου 1971 περί τροποποιήσεως του κανονισμού (ΕΟΚ) αριθ. 316/68 «περί καθορισμού των κανόνων ποιότητος για τα νωπά κομμένα άνθη και τα νωπά φυλλώματα»

Avis juridique important

|

31971R0802

Κανονισμός (ΕΟΚ) αριθ. 802/71 της Επιτροπής της 19ης Απριλίου 1971 περί τροποποιήσεως του κανονισμού (ΕΟΚ) αριθ. 316/68 «περί καθορισμού των κανόνων ποιότητος για τα νωπά κομμένα άνθη και τα νωπά φυλλώματα»  

Επίσημη Εφημερίδα αριθ. L 088 της 20/04/1971 σ. 0008 - 0008 Φινλανδική ειδική έκδοση: Κεφάλαιο 3 τόμος 3 σ. 0188  Δανική ειδική έκδοση: Σειρά I Κεφάλαιο 1971(I) σ. 0214  Σουηδική ειδική έκδοση: Κεφάλαιο 3 τόμος 3 σ. 0188  Αγγλική ειδική έκδοση: Σειρά I Κεφάλαιο 1971(I) σ. 0238  Ελληνική ειδική έκδοση: Κεφάλαιο 03 τόμος 6 σ. 0182  Ισπανική ειδική έκδοση: Κεφάλαιο 03 τόμος 4 σ. 0177  Πορτογαλική ειδική έκδοση : Κεφάλαιο 03 τόμος 4 σ. 0177 

ΚΑΝΟΝΙΣΜΟΣ (ΕΟΚ) αριθ. 802/71 ΤΗΣ ΕΠΙΤΡΟΠΗΣ της 19ης Απριλίου 1971 περί τροποποιήσεως του κανονισμού (ΕΟΚ) αριθ. 316/68 "περί καθορισμού των κανόνων ποιότητος για τα νωπά κομμένα άνθη και τα νωπά φυλλώματα"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί συστάσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 4,  Εκτιμώντας:  ότι το κεφάλαιο VI "Συσκευασία και τρόπος προσφοράς" του παραρτήματος I του κανονισμού (ΕΟΚ) αριθ. 316/68(2) προβλέπει ότι προσφερομένη μονάδα πρέπει να περιλαμβάνει 5, 10 ή πολλαπλάσιο των 10 τεμαχίων, με εξαίρεση για τα άνθη τα οποία κατά κανόνα  πωλούνται κατά μονάδα και εκείνα τα οποία κατά κανόνα πωλούνται κατά βάρος- ότι η εφαρμογή της διατάξεως αυτής δεν επιτρέπει στους πωλητές των εν λόγω προϊόντων να ανταποκριθούν πλήρως στην αίτηση ορισμένων από τους αγοραστές τους οι οποίοι επιθυμούν να διαθέτουν μονάδες παρουσιάσεως σε σταθερές τιμές- ότι πρέπει λοιπόν να  αναπροσαρμοσθούν στο σημείο αυτό οι κανόνες ποιότητος για να ληφθούν υπόψη οι νέες εμπορικές απαιτήσεις- ότι τα προβλεπόμενα μέτρα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Το κείμενο το οποίο εμφαίνεται στο κεφάλαιο VI υπό Α του παραρτήματος I του κανονισμού (ΕΟΚ) αριθ. 316/68 αντικαθίσταται από το ακόλουθο κείμενο:  "Μία προσφερομένη μονάδα (δέματα, ανθοδέσμες, κιβώτια και τα παρόμοια) πρέπει να περιλαμβάνει 5, 10 ή πολλαπλάσια των 10 τεμαχίων.  Εν τούτοις ο κανόνας αυτός δεν εφαρμόζεται:  α) για τα άνθη τα οποία κατά κανόνα πωλούνται κατά μονάδα- β) για τα άνθη τα οποία κατά κανόνα πωλούνται κατά βάρος- γ) για τα άνθη για τα οποία ο πωλητής και ο αγοραστής συμφωνούν ειδικά να παραβούν τις διατάξεις που αφορούν την ποσότητα των ανθέων κατά προσφερομένη μονάδα. Η παρέκκλιση αυτή είναι αποκλειστικά δεκτή κατά τις συναλλαγές εκτός των αγορών χονδροεμπορίου  υπό την προϋπόθεση ότι:  - τα εμπορεύματα αποτελούν το αντικείμενο συναλλαγής αμέσου πωλήσεως στους λιανοπωλητές ή σε πρόσωπο, το οποίο ενεργεί κατ' εντολήν λιανοπωλητού επί τη βάσει καθορισμένης τιμής πωλήσεως κατά προσφερομένη μονάδα στο στάδιο του χονδροεμπορίου.  - τα εμπορεύματα συνοδεύονται από τιμολόγιο, απόδειξη παραδόσεως ή από άλλο έγγραφο, το οποίο να μνημονεύει την προαναφερομένη τιμή πωλήσεως.  - η προαναφερομένη μονάδα να έχει εμφανισθεί σε καθορισμένο μέσο συσκευασίας το οποίο απαιτείται από τον αγοραστή και προορίζεται για τον τελικό καταναλωτή. Το μέσο συσκευασίας αυτό πρέπει να είναι τέτοιο ώστε να επιτρέπει την αναγνώριση των  εμπορευμάτων." 2. Το κείμενο το οποίο εμφαίνεται στο κεφάλαιο VII του παραρτήματος I του κανονισμού (ΕΟΚ) αριθ. 316/68 συμπληρώνεται ως ακολούθως:  "ΣΤ. Τρόπος προσφοράς Αν ο αριθμός των ανθέων κατά προσφερομένη μονάδα δεν ανταποκρίνεται στις διατάξεις του κεφαλαίου VI Α, η σήμανση των κιβωτίων πρέπει να δηλοί ακριβή σύνθεση των προσφερομένων μονάδων που περιέχονται σ' αυτά."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Απριλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 55 της 2.3.68, σ. 1.  (2) ΕΕ αριθ. Ν 71 της 21.3.68, σ. 8.